**Martin Dúbravka** (Slovakcha talaffuzi: [ˈmartin ˈduːbrawka]; 1989-yil 15-yanvarda tugʻilgan) — slovakiyalik professional futbolchi, u Premyer Liganing „Manchester United" klubida, „Newcastle United"dan ijaraga olingan va Slovakiya terma jamoasida darvozabon sifatida oʻynaydi.

Slovakiya, Daniya va Chexiya futbolining yuqori pogʻonalarida oʻynaganidan soʻng, Dúbravka 2018-yil yanvar oyida Angliyaning „Newcastle United" klubiga dastlab ijara asosida qoʻshildi. U 2019/20-yilgi mavsumda klubning eng yaxshi futbolchisi sovrinini qoʻlga kiritdi.

Dúbravka 2014-yil may oyida katta xalqaro debyutini oʻtkazgunga qadar Slovakiyani U21 jamoasi sharafini himoya qilgan. U UEFA Yevro-2020da Slovakiyaning uchta oʻyinida ham qatnashgan.

Yoshlik chogʻlari
-----------------

Bolaligida Dúbravka futbol bilan bir qatorda xokkey oʻynashni ham yaxshi koʻrardi va agar besh yoshida oyogʻi jarohati boʻlmasa, avvalgi sport turiga oʻtishi mumkin edi.

Klubdagi karyerasi
------------------

### Karyerasining dastlabki yillari

2009-10 Slovakiya Superligasida u 26 ta oʻyin oʻtkazib, liga chempioni sifatida yakunlagan. U 2010-yil yanvar oyida Dushan Pernish transferidan keyin asosiy darvozabonga aylandi. U Zilina bilan 2010-11-yilgi mavsumda UEFA Chempionlar ligasiga yoʻl oldi va guruhdagi 6 ta oʻyinning barchasida qatnashdi. U „Sparta Praga"ga qarshi pley-off bosqichida oʻz darvozasi daxlsizligini saqlab qoldi. 2014-yil 30-yanvarda u Daniya Superliga klubi Esbjerg fB bilan 3½ yillik shartnoma imzoladi.

Dúbravka 2016-yilning iyul oyida Chexiya birinchi ligasining „Slovan Liberes" klubiga bir yillik shartnoma asosida kelib qoʻshilgan edi. U 2017-yilning iyun oyida Praganing Sparta klubiga kelib, uch yillik shartnoma imzoladi.

### Newcastle United

2018-yilning yanvarida "Newcastle United" Dúbravkaga qiziqish bildirgan va dastlab „Sparta Praga" ga 500 ming yevro evaziga, yozda esa 4,5 million yevroga shartnoma imzolash imkoniyatini taklif qilgan. U nihoyat 2018-yilning 31-yanvarida, qishki transfer oynasining soʻnggi kunida, 2017-18-yilgi mavsum oxirida tugashi kerak boʻlgan yarim yillik ijara shartnomasi boʻyicha Premyer-liga jamoasiga qoʻshildi. Isport.cz xabariga koʻra, u klubga 2 million yevro evaziga qoʻshilgan, yozda esa 4 million yevro evaziga shartnoma imzolash imkoniyati mavjud edi. U 11-fevral kuni debyutini oʻtkazdi va „Manchester United"ga qarshi oʻyinda (1:0) muhim rol oʻynadi va oʻz darvozasi daxlsizligini saqlab qoldi.

Ijaradagi juda muvaffaqiyatli oʻyinidan soʻng, u 2018-yil 30-mayda „Nyukasl" bilan 5 million yevro atrofidagi nomaʼlum toʻlov evaziga shartnoma imzoladi. 2019-yilning 17-fevralida Durhamda Dúbravka Alan Shirer, Kevin Kigan va Shay Given kabilar qatorida Shimoliy-Sharqiy Futbol Yozuvchilar uyushmasi tomonidan 2018-yilning eng yaxshi futbolchisi deb topildi. U oʻttiz toʻqqiz mavsum davomida bu sovrinni qoʻlga kiritgan yettinchi darvozabonga aylandi. Dúbravka bu sovrinni qoʻlga kiritganidan xursand ekanligini taʼkidladi, chunki „avval bu sovrinni mahoratli oʻyinchilar qoʻlga kiritishgan". *FourFourTwo* Dúbravkani 2018-19-yilgi mavsumda Premyer-liganing yigirmanchi eng yaxshi oʻyinchisi deb topdi. U Alisson (Liverpul) va David de Xea (Manchester United) kabi yuqori baholangan darvozabonlarni ortda qoldirib, eng yuqori reytingli darvozabon boʻlgan.

Dúbravka keyingi ikki mavsumda „Nyukasl"da boʻlgan boʻlsa-da, u asosan Angliya kubogi va EFL kubogida Karl Darlou yoki Freddi Vudmen bilan almashtirildi. Uning 2019-20-yilgi mavsumdagi oʻyinlari uni klubning yilning eng yaxshi futbolchisi sovrinini qoʻlga kiritishiga imkon berdi. 2020-yil avgust oyida Dúbravka 2020-21-yilgi mavsum boshlanishidan oldingi mashgʻulotda toʻpigʻini jarohatlab oldi.Darlou uning yoʻqligida oʻynadi va u klubning yilning soʻnggi oʻyinida, „Liverpul" bilan 0:0 hisobida durang oʻyinida zaxiraga qaytdi. 2021-yil 9-yanvarda Dúbravka „Nyukasl" safida mavsumdagi ilk oʻyinini Angliya kubogi doirasida "Arsenal"ga qarshi qoʻshimcha boʻlimda yutqazib qoʻygan oʻyinda oʻtkazdi. 27-fevral kuni Dúbravka mavsumdagi birinchi liga oʻyinini „Vulverxempton" bilan 1:1 hisobi yakunlagan oʻyinda boshladi. Shundan soʻng u yana oʻn ikki oʻyinda maydonga tushdi va „Nyukasl" mavsumning koʻp qismida quyi ligaga chiqish uchun kurashda boʻlganiga qaramay, oʻn ikkinchi oʻrinni egalladi.

#### Manchester United safida (ijara)

2022-yilning 1-sentyabrida Dúbravka „Nyukasl"dan bir mavsumga ijara asosida "Manchester United "ga oʻtdi.2022-yil 3-sentyabrda u oxirgi marta Nemanya Matich kiygan 31-raqamli futbolkani kiyishi tasdiqlandi.

Xalqaro maydonlardagi karyera
-----------------------------

Dúbravka U21 Slovakiya terma jamoasida 10ta oʻyinda maydonga tushdi. 2014-yilning 23-may kuni Dúbravka Slovakiya milliy futbol jamoasida Chernogoriya ustidan 2:0 hisobida gʻalaba qozonilgan oʻyinda qatnashgan.

2017-yilning yanvar oyida u milliy terma jamoadagi ilk toʻliq oʻyinini oʻtkazdi va avvalgi ikkala oʻyinda ham 45 daqiqadan maydonga tushdi. U Ugandaga qarshi (3:1) zaxiradan maydonga tushgan boʻlsa, 12-yanvar kuni Birlashgan Arab Amirliklarining Abu-Dabi shahrida Shvetsiyaga qarshi norasmiy oʻrtoqlik uchrashuvida maydonga tushdi. Slovakiya oʻyinda 6:0 hisobida magʻlub boʻldi, garchi tanaffusda 1:0 hisobida ortda qolgan boʻlsa ham. Bu oʻyin, shuningdek, Dúbravka terma jamoada birinchi marta gol oʻtkazib yubordi va u xalqaro futbol oʻyinida eng tajribali boʻlgan Slovakiya sardori boʻldi.

U 2017-yil 10-iyun kuni Litvaga qarshi (2:1 gʻalabasi) FIFA Jahon chempionati-2018 saralash oʻyinida debyutini oʻtkazdi, oʻshanda saralash bosqichida afzal koʻriladigan darvozabon Matush Kozachik jarohati tufayli maydonga tusha olmagandi. Biroq u 1-sentyabr kuni Sloveniyaga qarshi oʻz maydonida oʻtkazilgan saralash oʻyinida oʻzining birinchi quruq oʻyinini oʻtkazdi. Slovakiya terma jamoasi 81-daqiqada Adam Nemekning goli evaziga gʻalaba qozondi. Xuddi oldingi oʻyinda boʻlgani kabi, Dúbravka ham Kozachikning uzoq vaqtlik jarohati tufayli tanlangan edi. Kozachik jamoaga qaytganidan soʻng, Dúbravka Angliya, Shotlandiya va Maltaga qarshi qolgan oʻyinlarda maydonga tushdi. Shotlandiyaga qarshi oʻyinda Dúbravka bir qator seyvlarni amalga oshirdi va nihoyat Martin Shkrtelning avtogoli evaziga magʻlub boʻldi.

Dúbravka 2020-yilning kuzida jarohatlari tufayli terma jamoaning barcha oʻyinlarini oʻtkazib yubordi, u 2021-yilning mart oyida Kipr bilan 0:0 hisobida durang boʻlgan oʻyinda terma jamoaga qaytdi. U ikkinchi boʻlimda magʻlubiyatning oldini olish uchun sezilarli seyvlarni amalga oshirdi va ular uchun bir oz maqtovga sazovor boʻldi, jamoa esa yomon natija va „zerikarli" oʻyin uchun umumiy tanqidlar ostida qoldi.

U Slovakiyaning UEFA yevro-2020 uchun yakuniy tarkibiga kiritildi, u yerda uchta guruh oʻyinlarida ham ishtirok etdi. 23-iyun kuni Ispaniyaga qarshi oʻyingacha Slovakiya uchinchi oʻrinni egallagan jamoa sifatida pley-off bosqichiga chiqish uchun juda kam imkoniyatga ega edi. Dúbravka oʻyinni yaxshi boshladi va oʻn ikkinchi daqiqada Alvaro Morata tomonidan amalga oshirilgan penaltini qaytardi. Pablo Sarabiyaning zarbasi darvoza toʻsiniga tegib ketgach, u toʻpni chetga surib qoʻymoqchi boʻldi va buning oʻrniga toʻpni oʻz darvozasiga yoʻnaltirib yubordi. Shu tariqa u Yevropa chempionatlari tarixida oʻyinda penaltini qaytargan va avtogol muallifiga aylangan birinchi darvozabon boʻldi. Dúbravka toʻrtta gol oʻtkazib yubordi va Ispaniya oʻyinda 5:0 hisobida gʻalaba qozondi.

### Yan Kozakning isteʼfosi haqidagi voqea

Dúbravka 2018-yilning 13-oktyabr va 16-oktyabr kunlari boʻlib oʻtadigan Chexiya va Shvetsiyaga qarshi uchrashuvlarga chaqirilgan edi. U ikkala oʻyinni toʻliq oʻtkazdi, biroq ayni paytda Slovakiyaning eng uzoq vaqt ishlagan va eng muvaffaqiyatli murabbiyi boʻlgan, uni terma jamoaga kiritgan Yan Kozakning isteʼfoga chiqishiga sababchi boʻldi.

Dúbravka Mixal Shulla, Norbert Gyömbér, Jubomir Shatka, Milan Shkrinyar, Vladimir Vayss va Stanislav Lobotka bilan bir qatorda terma jamoa oʻyinchilarining odob-axloq qoidalarini buzdi. 13-oktyabrga oʻtar kechasi, UEFA Millatlar Ligasi ikkinchi oʻyinida 2:1 hisobida magʻlub boʻlgan Slovakiya, Chexiyaga qarshi derbi oʻyinidan soʻng ular mehmonxonani tark etishdi va tunni koʻchada oʻtkazishdi, yetarlicha uxlashmadi va regeneratsiya va reabilitatsiya bilan bogʻliq salomatlik qoidalarini buzishdi.. Taxminlarga koʻra, ularni yarim tunda Kozak aniqlagan va ayblovlarni oʻz boʻyniga olgan va ertasi kuni kechirim soʻragan. Kozak 14-oktyabr kuni tushdan keyin terma jamoadan isteʼfoga chiqdi va 18-oktyabr kuni boʻlib oʻtgan matbuot anjumanida sobiq yordamchisi Shtefan Tarkovich tomonidan boshqariladigan Shvetsiyaga qarshi oʻyinga tayyorgarlikdan chalgʻitmaslik uchun oʻz qarori tafsilotlarini oshkor qildi. Kozak asosiy sabab sifatida bunday tarkib bilan bunday sharoitda ishlay olmasligini aytdi va jamoaning deyarli uchdan bir qismi, jumladan Kozak muhim deb taʼriflagan oʻyinchilar, Dúbravka esa ushbu guruhning bir qismi. SFZ prezidenti Yan Kovachikning taʼkidlashicha, oʻyinchilar boʻlajak saralash bosqichida terma jamoaga nomzodligiga va oʻyinlariga hech qanday moliyaviy mukofot olmay jazolanadilar. Matbuot anjumanida Kozak, shuningdek, Dúbravka oʻzining xatti-harakatining sabablaridan biri sifatida „Nyukasldagi ogʻir damlar"ni sababchi qilib koʻrsatdi.

19-oktyabr kuni SFZ Dúbravkaning rasmiy bayonotini eʼlon qildi. U uyqu vaqtini oʻtkazib yuborish qoidabuzarlik ekanligini tan oldi, ammo qolganlari normalar doirasida ekanligini taʼkidladi. U har qanday sanktsiyalarni qabul qildi va bu xatti-harakat Kozakga qarshi qaratilgan emasligini taʼkidlab, Kozak chegarani buzganlarning kechirim soʻrashini qabul qilmaganidan afsusda ekanini izohladi. U, shuningdek, Kozakning isteʼfosi uni hayratda qoldirganini, chunki jamoa ichidagi munosabatlar yaxshi ekanini aytdi.

Oʻyin uslubi
------------

Dúbravka uchinchi avlod darvozaboni: bu lavozimda uning otasi va bobosi ham oʻynashgan. Dúbravka oʻzining „ajoyib oyoq harakati" tufayli „namunali mohir darvozabon" nomini oldi va u „zamonaviy futbolda posbon deyarli liberoga oʻxshaydi" deb hisoblaydi. Siz toʻpni shunchaki uzoq tepib qoʻymasdan u bilan oʻynashingiz kerak".

*The Guardianʼdan* Luiza Teylor Dúbravkaning yoqtirgan pozitsiyasi oʻng qanotda oʻynashlginini tan olganidan soʻng „relaktant (istar-istamas bajaradigan) posbon" deb atagan; u baʼzan mashgʻulotlarda tayanch himoyachi sifatida oʻynaydi va murabbiylar shtabi unga yarim himoyachi roliga oʻtishni taklif qilishdi.

Shaxsiy hayoti
--------------

Dúbravka qiz doʻsti Lyusiya va iti bilan yashaydi. Juftlik 2021-yil mart oyida birinchi farzandli boʻlishdi.

Karyera statistikasi
--------------------

### Klub

Dúbravka 2010 yilda "Zilina "da oʻynagan
*match played 10 November 2022*

| Club | Mavsum | Liga | Milliy kubok | Liga kubogi | Mintaqa kubogi | boshqa musobaqalr | umumiy |
| --- | --- | --- | --- | --- | --- | --- | --- |
| Divizion | oʻyinlar | gollar | oʻyinlar | gollar | oʻyinlar | gollar | oʻyinlar | gollar | oʻyinlar | gollar | oʻyinlar | gollar |
| Zilina | 2009-10 | Slovakiya Super Liga | 26 | 0 | 0 | 0 | — | 0 | 0 | — | 26 | 0 |
| 2010-11 | Slovakiya Super Liga | 24 | 0 | 1 | 0 | — | 12 | 0 | 1 | 0 | 38 | 0 |
| 2011-12 | Slovakiya Super Liga | 8 | 0 | 0 | 0 | — | 2 | 0 | — | 10 | 0 |
| 2012-13 | Slovakiya Super Liga | 26 | 0 | 5 | 0 | — | 2 | 0 | — | 33 | 0 |
| 2013-14 | Slovakiya Super Liga | 13 | 0 | 0 | 0 | — | 6 | 0 | — | 19 | 0 |
| Total | 97 | 0 | 6 | 0 | — | 22 | 0 | 1 | 0 | 126 | 0 |
| Esbjerg fB | 2013-14 | Daniya Superliga | 15 | 0 | 0 | 0 | — | 2 | 0 | — | 17 | 0 |
| 2014-15 | Daniya Superliga | 33 | 0 | 3 | 0 | — | 4 | 0 | — | 40 | 0 |
| 2015-16 | Daniya Superliga | 18 | 0 | 0 | 0 | — | — | — | 18 | 0 |
| Total | 66 | 0 | 3 | 0 | — | 6 | 0 | — | 75 | 0 |
| Slovan Liberec | 2016-17 | Chexiya birinchi ligasi | 28 | 0 | 0 | 0 | — | 9 | 0 | — | 37 | 0 |
| Sparta Prague | 2017-18 | Chexiya birinchi ligasi | 11 | 0 | 2 | 0 | — | 2 | 0 | — | 15 | 0 |
| Newcastle United (ijara) | 2017-18 | Premyer Liga | 12 | 0 | 0 | 0 | 0 | 0 | — | — | 12 | 0 |
| Newcastle United | 2018-19 | Premyer Liga | 38 | 0 | 0 | 0 | 0 | 0 | — | — | 38 | 0 |
| Newcastle United | 2019-20 | Premyer Liga | 38 | 0 | 1 | 0 | 0 | 0 | — | — | 39 | 0 |
| Newcastle United | 2020-21 | Premyer Liga | 13 | 0 | 1 | 0 | 0 | 0 | — | — | 14 | 0 |
| Newcastle United | 2021-22 | Premyer Liga | 26 | 0 | 1 | 0 | 0 | 0 | — | — | 27 | 0 |
|  | Total | 127 | 0 | 3 | 0 | 0 | 0 | — | — | 130 | 0 |
| Manchester Yunayted (ijara) | 2022-23 | Premyer League | 0 | 0 | 0 | 0 | 1 | 0 | 0 | 0 | — | 1 | 0 |
| umumiy karyerasi | 329 | 0 | 14 | 0 | 1 | 0 | 39 | 0 | 1 | 0 | 384 | 0 |

### Xalqaro

Terma jamoa va yil boʻyicha oʻyinlar va gollar| Milliy terma jamoa | Yil | oʻyinlar | Gollar |
| --- | --- | --- | --- |
| Slovakiya | 2014 | 1 | 0 |
| 2015 | 0 | 0 |
| 2016 | 1 | 0 |
| 2017 | 7 | 0 |
| 2018 | 7 | 0 |
| 2019 | 8 | 0 |
| 2020 | 0 | 0 |
| 2021 | 6 | 0 |
| Jami | 30 | 0 |

Yutuqlar
--------

**Zilina**

* Korgon ligasi : 2009-10, 2011-12
* Slovakiya Superkubogi : 2010 yil

**Slovakiya**

* Qirol kubogi : 2018

**Shaxsiy yutuq**

* Shimoliy-Sharqiy FWA yilning eng yaxshi futbolchisi : 2018
* Newcastle United yilning eng yaxshi futbolchisi : 2019-20

Manbalar
--------

1. ↑  „Updated squads for 2017/18 Premier League confirmed".  Premier League (2-fevral 2018-yil). Qaraldi: 15-fevral 2018-yil.
2. ↑  „Martin Dúbravka". *ESPN*. Qaraldi: 21-fevral 2020-yil.
3. ↑  „Martin Dúbravka: Overview".  Premier League. Qaraldi: 21-fevral 2020-yil.
4. ↑  *Edwards.* „Exclusive Martin Dúbravka interview: From hyperactive ice-hockey goalkeeper to Newcastle cult hero – via a freak machete injury". *The Daily Telegraph* (13-aprel 2018-yil). Qaraldi: 13-aprel 2018-yil.
5. 1 2 3  „Další nováček ve Spartě, z Liberce přichází brankář Dúbravka" (cs). *idnes.cz* (12-iyun 2017-yil). Qaraldi: 4-fevral 2018-yil.
6. ↑  *uefa.com.* „Esbjerg bring in Dúbravka from Žilina" (30-yanvar 2014-yil). Qaraldi: 4-fevral 2018-yil.
7. ↑  „Liberec ulovil brankáře Dúbravku. Zachytá si už proti vídeňské Admiře?" (cs). *idnes.cz* (28-iyul 2016-yil). Qaraldi: 4-fevral 2018-yil.
8. ↑  *SPORT.SK, s.r.o. & Ringier Axel Springer Slovakia a.s.* „Newcastle a Sparta sa dohodli, Dúbravka mieri do Premier League!" (slovakcha) (31-yanvar 2018-yil). Qaraldi: 4-fevral 2018-yil.
9. ↑  „Newcastle 1–0 Manchester United". *BBC Sport* (11-fevral 2018-yil). Qaraldi: 27-iyul 2020-yil.
10. ↑  „Martin Dúbravka: Newcastle United complete permanent deal for Slovakia keeper". *BBC Sport* (30-may 2018-yil). Qaraldi: 27-iyul 2020-yil.
11. ↑  „Dúbravka receives North East Football Writers' Association player of the year award" (inglizcha). *nufc.co.uk*. Qaraldi: 18-fevral 2019-yil.
12. ↑  „The 50 best players in the Premier League - The magazine FourFourTwo have ranked what they..." (inglizcha). *MARCA English* (22-aprel 2019-yil). Qaraldi: 24-aprel 2019-yil.
13. 1 2  „Martin Dúbravka is Newcastle United's 2019/20 player of the year". *nufc.co.uk*.  Newcastle United (26-iyul 2020-yil). Qaraldi: 27-iyul 2020-yil.
14. ↑  „Newcastle duo Martin Dúbravka and Dwight Gayle set to miss Premier League opener".  Sky Sports (27-avgust 2020-yil). Qaraldi: 26-iyun 2021-yil.
15. ↑  *Rindl.* „Newcastle United 0–0 Liverpool".  BBC Sport (30-dekabr 2020-yil). Qaraldi: 26-iyun 2021-yil.
16. ↑  „Arsenal 2–0 Newcastle United (AET)".  BBC Sport (9-yanvar 2021-yil). Qaraldi: 26-iyun 2021-yil.
17. ↑  *Bysouth.* „Newcastle United 0–0 Wolverhampton Wanderers".  BBC Sport (27-fevral 2021-yil). Qaraldi: 26-iyun 2021-yil.
18. ↑  *Bradshaw.* „Fulham 0–2 Newcastle United".  BBC Sport (23-may 2021-yil). Qaraldi: 26-iyun 2021-yil.
19. ↑  „Transfer news: Dúbravka joins on loan". *ManUtd.com*. Manchester United (1-sentabr 2022-yil). Qaraldi: 1-sentabr 2022-yil.
20. ↑  Bostock, Adam. „Antony and Dúbravka shirt numbers revealed". *ManUtd.com*. Manchester United (3-sentabr 2022-yil). Qaraldi: 3-sentabr 2022-yil.
21. ↑  „M. Dúbravka". *besoccer.com*. Qaraldi: 30-avgust 2022-yil.
22. ↑  „Prípravný futbalový zápas: Slovensko prehralo s Ugandou 1:3" (slovakcha). *www.sportinak.sk* (8-yanvar 2017-yil). 2022-yil 12-noyabrda asl nusxadan arxivlangan. Qaraldi: 4-fevral 2018-yil.
23. ↑  „Slováci prehrali so Švédskom 0:6. To je niečo strašné, hovorí Kozák" (slovakcha). *www.sportinak.sk* (12-yanvar 2017-yil). 2018-yil 5-iyulda asl nusxadan arxivlangan. Qaraldi: 4-fevral 2018-yil.
24. ↑  *English.* „Scotland still in it after dramatic late win over Slovakia".  BBC Sport (6-oktabr 2017-yil). Qaraldi: 1-fevral 2018-yil.
25. ↑  „Duda zaujal a potom zhasol. Nahradiť Hamšíka? Nemožné (hodnotenie)" (slovakcha). *sportnet.sme.sk*. Qaraldi: 24-mart 2021-yil.
26. ↑  *s.* „Kvalifikácia MS 2022: Slovensko po bezduchom výkone v nudnom zápase iba remizovalo s Cyprom" (slovakcha). *Šport.sk*. Qaraldi: 24-mart 2021-yil.
27. ↑  „Konečná nominácia na Euro 2020, tréner Tarkovič: za menami si stojím!".  Slovenský futbalový zväz (2-iyun 2017-yil). Qaraldi: 6-iyun 2018-yil.
28. ↑  *Bysouth.* „Slovakia 0–5 Spain".  BBC Sport (23-iyun 2021-yil).
29. ↑  „Tréner Kozák nominoval na Česko a Švédsko aj Škrtela či Pekaríka, pozvánku dostali a mladíci zo Serie A". *SportDnes.sk*. Qaraldi: 18-oktabr 2018-yil.
30. ↑  *Hovet.* „Slovak national team coach resigns". *Reuters* (14-oktabr 2018-yil). Qaraldi: 26-iyun 2021-yil.
31. ↑  a.s. Petit Press. „Kozák vymenoval hráčov, ktorí po zápase s Českom porušili večierku (minúta po minúte)" (slovakcha). *sport.sme.sk*. 18-oktabr 2018-yilda asl nusxadan arxivlangan. Qaraldi: 18-oktabr 2018-yil.
32. ↑  *zväz.* „SR A – Všetci siedmi reprezentanti sa ospravedlňujú: Mrzí nás to, bola to chyba a budeme za ňu niesť následky" (slovakcha). *www.futbalsfz.sk*. Qaraldi: 21-oktabr 2018-yil.
33. 1 2 3  Taylor, Louise. „Reluctant keeper Martin Dúbravka makes right impression at Newcastle". *The Guardian* (23-fevral 2018-yil). Qaraldi: 24-fevral 2018-yil.
34. ↑  *King.* „Dúbravka has a canine companion as he recovers from knee injury". *nufc.co.uk*.  Newcastle United (23-mart 2020-yil). Qaraldi: 25-mart 2020-yil.
35. ↑  „Martin Dúbravka sa stal otcom syna Viliama: Najlepší moment v mojom živote". *sport.aktuality.sk*.  Šport.sk (2-aprel 2021-yil). Qaraldi: 6-iyun 2021-yil.
36. ↑  Martin Dúbravka Soccerway saytida. Qaralgan sana: 10-noyabr 2022-yil.
37. ↑  „Slovakia beat Thailand 3-2, win King's Cup". *Bangkok Post* (25-mart 2018-yil). Qaraldi: 21-yanvar 2020-yil.
38. ↑  „Dúbravka wins North East Football Writers' Association player of the year award". *nufc.co.uk* (4-yanvar 2019-yil). Qaraldi: 21-yanvar 2020-yil.
39. ↑  „Saint-Maximin voted North-East FWA Player of the Year". *footballwriters.co.uk* (13-yanvar 2022-yil). Qaraldi: 30-avgust 2022-yil.

Havolalar
---------

|  |  |
| --- | --- |
|  | Vikiomborda ***Martin Dúbravka*** haqida turkum mavjud |

* Profile at the Newcastle United F.C. website
* Martin Dúbravka – UEFA competition record (archive) Buni Vikimaʼlumotlarda tahrirlash
* Martin Dúbravka – FIFA competition record (archived) Buni Vikimaʼlumotlarda tahrirlash